Fælles forslag til RÅDETS FORORDNING om ændring af forordning (EF) nr. 889/2005 om indførelse af visse restriktive foranstaltninger over for Den Demokratiske Republik Congo /* JOIN/2014/06 final - 2014/0061 (NLE) */





BEGRUNDELSE (1) Ved Rådets forordning (EF) nr. 889/2005 blev der indført visse restriktive foranstaltninger over for Den Demokratiske Republik Congo i overensstemmelse med fælles holdning 2005/440/FUSP og FN's Sikkerhedsråds resolution 1596 (2005) og efterfølgende relevante resolutioner. Fælles holdning 2008/369/FUSP erstattede fælles holdning 2005/440/FUSP. Rådets afgørelse 2010/788/FUSP erstattede fælles holdning 2008/369/FUSP. (2) Ved resolution 2136 (2014) af 30. januar 2014 besluttede De Forenede Nationers Sikkerhedsråd at indføre en yderligere undtagelse fra våbenembargoen. (3) Da denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for at kunne gennemføre den, navnlig for at sikre, at de økonomiske aktører i alle medlemsstater anvender den på samme måde. (4) Unionens højtstående repræsentant for udenrigsanliggender og sikkerhedspolitik og Europa-Kommissionen bør foreslå at ændre forordning (EF) nr. 889/2005 i overensstemmelse hermed. 2014/0061 (NLE) Fælles forslag til RÅDETS FORORDNING om ændring af forordning (EF) nr. 889/2005 om indførelse af visse restriktive foranstaltninger over for Den Demokratiske Republik Congo RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo[1], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Ved Rådets forordning (EF) nr. 889/2005[2] blev der indført restriktive foranstaltninger over for Den Demokratiske Republik Congo i overensstemmelse med fælles holdning 2005/440/FUSP og FN's Sikkerhedsråds resolution 1596 (2005) og efterfølgende relevante resolutioner. Fælles holdning 2008/369/FUSP erstattede fælles holdning 2005/440/FUSP. Rådets afgørelse 2010/788/FUSP erstattede fælles holdning 2008/369/FUSP. (2) Ved resolution 2136 (2014) af 30. januar 2014 besluttede De Forenede Nationers Sikkerhedsråd at indføre en yderligere undtagelse fra våbenembargoen. (3) Da denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for at kunne gennemføre den således, at de økonomiske aktører i alle medlemsstater anvender den på samme måde. (4) Forordning (EF) nr. 889/2005 bør derfor ændres i overensstemmelse hermed — VEDTAGET DENNE FORORDNING: Artikel 1 I forordning (EF) nr. 889/2005 foretages følgende ændringer: I artikel 3 indsættes som litra c): "c) teknisk bistand, finansiering og finansiel bistand i forbindelse med våben og dertil knyttet materiel, som udelukkende er bestemt til støtte eller brug for Den Afrikanske Unions regionale task force." Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] EUT L 127 af 15.5.2008, s. 84. [2] Rådets forordning (EF) nr. 889/2005 af 13. juni 2005 om indførelse af visse restriktive foranstaltninger over for Den Demokratiske Republik Congo og om ophævelse af forordning (EF) nr. 1727/2003 (EUT L 152 af 15.6.2005, s. 1).